**утвърждавам: /П/**

**ЛИДИЯ СТАНКОВА**

**ДИРЕКТОР НА**

**ОБЛАСТНА ДИРЕКЦИЯ „ЗЕМЕДЕЛИЕ“ Бургас**

|  |  |
| --- | --- |
| **ДОКЛАД****ЗА ИЗПЪЛНЕНИЕ НА МЕРКИТЕ с бърз ефект на подобрение ОТ ПЛАНА ЗА ПОДОБРЕНИЕ НА ДЕЙНОСТТА НА** **ОД “ЗЕМЕДЕЛИЕ“ БУРГАС** | **НОЕМВРИ 2021г.** |
|  |  |

**1. ВЪВЕДЕНИЕ**

Областна дирекция „Земеделие“ Бургас сключи Споразумение на 17.04.2019г. с Института по публична администрация за сътрудничество и подкрепа при внедряване на модела CAF, по проект „Въвеждане на Обща рамка за оценка CAF в българската администрация“.

На 30.03.2021г. приключи Вторият етап по проект "Въвеждане на общата рамка за оценка CAF в администрациите" – изготвен и утвърден от Директора на Областна дирекция „Земеделие“ Бургас", и представен в ИПА Доклад за самооценка на ОД „З“ Бургас.

На базата на анализ и оценка на идентифицираните мерки в Доклада за самооценка на ОД „З“ Бургас, като заключителен етап от процеса по извършване на самооценката на ОД “Земеделие“ Бургас бе изготвен „План с мерки за подобрение на административната дейност на Областна дирекция „Земеделие“.

Планът е обвързан със стратегическите документи на Дирекцията и съдейства за изпълнение на мисията и за постигане на визията на нашата администрация – предложените мерки и дейности спомагат за постигане на стратегическите и оперативни цели на нашата организация и подпомагат развитието на култура на организационно съвършенство, включваща и прилагането на инструменти за цялостно управление на качеството, която е ключова за развитието на всяка една публична администрация.

Приоритизирането на мерките се извърши на два етапа. Първо бяха определени така наречените „Бързи победи“ (QW\*), а след това се извърши приоритизиране на мерките със стратегическо значение и бе определена стратегическата им тежест (SW\*\*). Мерките, със съответните срокове за изпълнение, отговорници, необходими действия и ресурси, както и индикатори за изпълнение, са основната част от Плана за подобрение.

“Докладът от самооценката на Областна дирекция „Земеделие“ и „Планът за подобрение“ са публикувани на електронната страница на ОД “Земеделие“ Бургас в рубрика, достъпна за всички служители, както и с оглед публично да се информира обществеността и заинтересованите лица за работата по усъвършенстване на организацията чрез прилагане на модела CAF.

Отчитаме изпълнението на дейностите по мерките с бърз ефект на подобрение - „Бързи победи“ (QW\*) както следва:

2. ДЕЙНОСТИ ЗА ИЗПЪЛНЕНИЕ НА МЕРКИТЕ С БЪРЗ ЕФЕКТ НА ПОДОБРЕНИЕ ОТ ПЛАНА ЗА ПОДОБРЕНИЕ НА ДЕЙНОСТТА НА ОД “ЗЕМЕДЕЛИЕ“ БУРГАС

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Мерки/ Дейности** | **Срок за изпълнение** | **Отговорник/ Отговорници** | **Действие/ действия** | **Необходими ресурси** | **Индикатори за изпълнение** | **Отчет за изпълнение на бързите мерки** |
| **I. ЛИДЕРСТВО** |
| 1. | Организиране на изнесени приемни по общини на директора при отчетена необходимост. | Ежемесечно (QW\*) | Директор | Създаване на организация от началника на ОСЗ | Не са необходими финансови и технически ресурси | 1.Обяви за приемните дни в ОС „Земеделие” в областта.2.Публикации в сайта на ОД“З“ Бургас.3. Записват се проблеми и предложения. |  С цел да се разшири и улесни контакта със земеделските стопани, да може всеки един от тях, на място, да получи актуална информация в областта на земеделието, да се даде възможност за осигуряване на добра вътрешна и външна комуникация и обсъждане, директорът на ОД „Земеделие“ Бургас проведе в ОСЗ Айтос изнесена приемна на през м. юни 2021г. по конкретни проблеми и предложения.***Приложение №1***1.Съобщение в местното радио; 2.Обява в местния вестник, бр.479, 22-24 юни; 3.Публикации в сайта на ОД “З“ Бургас;4.Протокол от проведената приемна. ***Въпреки отчетената необходимост от изнесени приемни в други общини на областта и съставен график, срещите, провеждани по този начин са отложени във времето поради извънредната ситуация на пандемията с COVID 19.*** |
| 2. | Поощряване на служителите при изпълнение на служебни и извънслужебни задължения чрез ДВПР | Тримесечие(QW\*) | Директор | Действия съгласно вътрешни правила за работна заплата на ОД “Земеделие” Бургас, а именно: 1. Доклад до първостепенния разпоредител.2. Оценка на служители. | 1. Наличие на реализирана икономия на финансов ресурс.2. Разрешение от първостепенния разпоредител | Изплащане на допълнително възнаграждение за постигнати резултати |  С цел поощряване на служителите при изпълнение на служебни и извънслужебни задължения, ОД “Земеделие“ Бургас изплати допълнителни възнаградения за постигнати резултати за първо, второ и трето тримесечие на 2021г. на база определени критерии за оценка на изпълнението на преките задълженията и извършени дейности.***Приложение №2***1. Заповед № РД 04-70/ 23.04.2021г.
2. Заповед № РД 04-114/22.07.2021г.
3. Заповед № РД 04-423/27.10.2021г..
 |
| 3. | Обявяване и провеждане на конкурси за незаетите работи места и назначаване на нови служители | Перманентно | Директор ОД ”Земеделие”Дирекция АПФСДЧР | 1. Искане на разрешение за конкурс от МЗХГ.2. Публикуване на обява.3. Провеждане на конкурс.4. Издаване на заповед за назначаване. | Не са необходими допълнителни финансови ресурси | Брой проведени конкурси и брой назначени служители |  Съобразно утвърдено щатно разписание, с цел равномерно натоварване на служителите и своевременно и прецизно изпълнение на текущите задачи и предоставяне на административните услуги качествено и в срок, ОД “Земеделие“ Бургас, след поискано и получено разрешение от министъра на земеделието, храните и горите, обяви и проведе конкурси за незаети щатни бройки по реда на Наредбата за провеждане на конкурсите и подбора при мобилност на държавни служители както следва:1.Конкурсни процедури в Общинска служба по земеделие Карнобат за две щатни бройки старши експерт, проведени на 01.07.2021г., назначен е служител, спечелил конкурса.2.Конкурсни процедури в Общинска служба по земеделие Карнобат и Общинска служба по земеделие Руен за две щатни бройки старши експерт, проведени на 13.08.2021г., назначени служители, спечелили конкурсната процедура.3. Обявени конкурсни процедури в Областна дирекция „Земеделие“ Бургас и Общинска служба по земеделие Руен за три щатни бройки старши експерт на 02.11.2021г..***Приложение №3***1.Обява за Конкурси за длъжностите „старши експерт“ в ОСЗ Карнобат;2.Обява за Конкурси за длъжностите „старши експерт“ в ОСЗ Карнобат и ОСЗ Руен;3.Обява за Конкурси за длъжностите „старши експерт“ в ГД “АР“- ОД “З“ Бургас и ОСЗ Руен. |
| **II. СТРАТЕГИЯ И ПЛАНИРАНЕ** |
| 4. | Извършване на действия за усъвършенстване на организацията  | Перманентна(QW\*) | Експерт „Човешки ресурси” | Изготвяне на годишен график | Не са необходими финансови ресурси | Брой получени сертификати за успешно преминати обучения |  Областна дирекция „Земеделие“ Бургас осъществява последователна и насочена политика за управление на хората, която включва както повишаване на ефективността и ефикасността от работата им като ключов момент за изпълнението на дейностите, така и определяне и удовлетворяване на бъдещите им потребности, нуждите на организацията и амбициите за нейното развитие.  Съобразявайки се с резултатите от „Анкетите за удовлетвореността на служителите“ през м. януари и създавайки условия за по-високата им мотивираност чрез повишаване на удовлетвореността от работата в ОД“З“ Бургас, дирекцията, като се съобрази с компетенциите на служителите си, им осигури участия в предварително планирани обучения, тясно свързани с целите на организацията и държавната политика в областта на земеделието и горите и Стратегията за развитие на администрацията. За 2021г. до настоящия момент са получени 183 броя сертификати за успешно преминати обучения.***Приложение №4***1. Справка за проведени обучения на служители от ОД“З“ Бургас за периода от 1 януари- до 3 ноември 2021г.
 |
|   | Организиране на периодични срещи с участието на всички служители за обсъждане на текущите резултати от изпълнението на ключови за дейността на ОД“З“ Бургас задачи | Перманентен(QW\*) | Директор | Изготвяне на дневен ред | Не са необходими финансови ресурси | Протоколи от проведени срещи |   Отчитайки необходимостта от стриктно спазване на въведените противоепидемични мерки на територията на страната, ежемесечните присъствени работни срещи със служителите и началниците на ОСЗ се провеждат под формата на видеоконференции в Колаборативна среда. Текущите задачи се обсъждат със служителите и началниците на ОСЗ при възможност по време на месечния финансов отчет. |
|  **III. ХОРА** |
| 6. | Обучение на служителите във връзка с функционирането на електронното управление и електронни услуги | До края на 2021 (QW\*) | ДиректорАПФСДЧР ОД“З“ Бургас | График | Собствени човешки ресурси | Брой сертификати от преминати обучения |  Областна дирекция „Земеделие“ Бургас води последователна политика за усъвършенстване на служителите си във връзка с функционирането на електронното управление и електронни услуги.  15 служители от ОД “Земеделие“ Бургас са преминали обучение на тема: “Планиране и организация на ЕАО“ и са получили сертификат.***Приложение №4***1. Справка за проведени обучения на служители от ОД“З“ Бургас за периода от 1 януари- до 3 ноември 2021г..
 |
| **IV. ПАРТНЬОРСТВА И РЕСУРСИ** |
| 7. | Търсене на нови партньорства за съвместни инициативи | (QW\*) | Директор ГД “АР“ | Създаване на организация за провеждане на информационни срещи и демонстрационни дни | Собствени човешки ресурси | Брой проведени съвместни инициативи |  Една от основните задачи на Областна дирекция „Земеделие“ Бургас в последните десет години, която е и в синхрон с Визията и Мисията на Дирекцията, е да надхвърля регулаторната рамка, в която работи, да насочва усилията си за въвеждане на нови практики и инициативи, свързани с повишената информираност и подпомагане на фермерите в подкрепа за реализиране на техните идеи. Преценихме, че чрез осигуряване на експертно и професионално ниво на отношения, повишаване знанията, уменията и квалификацията на фермерите, се стремим да задоволим очакванията на заинтересуваните страни и земеделската общност, достигайки планираните Цели на дирекцията.  Работата ни в тази насока е устойчива и е в резултат на ефективни партньорства както вътре в организацията, така и с други институции и организации от публичния и частен сектор. В изпълнение на противоепидемичните мерки, като взехме предвид големия брой заболели лица на територията на област Бургас и с цел защита здравето на земеделските стопани и служителите на администрациите, адаптирахме дейността на ОЕКЖ Бургас за 2021г.. Използвайки краткото време, през което противоепидемичната обстановка в страната позволи, ОД “Земеделие“ Бургас организира три демонстрационни дни с говедовъди, пчелари и овцевъди с лектори от академичната общност, частния сектор и изявени в страната лектори- животновъди. ***Демонстрационният ден за овцевъди бе организиран в най-добрата овцеферма в Бургаски регион в с. Каменяк, като бяха поканени над 40 животновъди, но поради влошаване на епидемиологичната обстановка и въвеждане на стриктни противоепидемични мерки, събитието бе отложено.******Приложение №5***1. **Демонстрационен ден с говедовъди в с. Дюлево, общ. Средец, юни**
* Дневен ред за повеждане на демонстрационен ден;
* Протокол от проведения демонстрационен ден;
* Статия във вестник „Български фермер“, брой 23/5-9 юли;
* Публикация във електронната страница на в. “Български фермер“, видяна 2 121 пъти;
* Статия от електронната страница на ОД “З“ Бургас от 28.06.2021г..
1. **Демонстрационен ден с пчелари в с. Индже Воевода, общ. Созопол;**
* Дневен ред за повеждане на събитието;
* Протокол от проведения демонстрационен ден;
* Статия във вестник „Български фермер“, брой 32/9-15 август;
* Публикация във електронната страница на в. “ Български фермер“, видяна 11 681 пъти;
* Публикация във електронния сайт Agri. bg, видяна 982 пъти
* Статия от електронната страница на ОД “З“ Бургас

от 22.07.2021г.. |
| 8. | ОД “З“ Бургас да създаде практика за регулярно свеждане информация, касаеща прилагането на СФУК и управлението на рисковете | 1 месец (QW\*) | Главен счетоводител | Запознаване на служителите | Не са необходими финансови и технически ресурси | Списък на запознатите с документа лица  |  ОД “Земеделие“ Бургас, спазвайки практиката за регулярно свеждане информация, касаеща прилагането на нормативните документи до всички служители на ОД“З“ Бургас, предложи на вниманието им Вътрешни правила „СФУК „ и „Управлението на рисковете“***Приложение №6***1. 1.Списъци на запознатите с документа лица от ОД “З“ Бургас, ОСЗ Айтос, ОСЗ Бургас, ОСЗ Бургас , офис Малко Търново, ОСЗ Карнобат, ОСЗ Несебър, ОСЗ Поморие, ОСЗ Руен, ОСЗ Средец, ОСЗ Сунгурларе, ОСЗ Созопол, ОСЗ Приморско-Царево, офис Приморско, ОСЗ Приморско-Царево, офис Царево;
 |
| 9. | Да се създаде база данни с материали от проведени обучения и да се осигури достъп до тях за всички служители | (QW\*)  | Главен експерт Радослав Узунов | 1. Създаване на база данни със събраните обучителни материали.2. Осигуряване на достъп на всеки служител. | Не са необходими финансови ресурси | Създадена база данни с обучителни материали, достъпна за всеки служител |  Създадена е облачна база данни, която към настоящия момент е достъпна за по- голяма част от служителите от ОД „Земеделие“ Бургас. Към момента на тримесечния отчет се извършва осигуряване на достъп до останалите служители. В създадената папката се намират материалите по CAF, материали от проведени обучения. Това осигурява запознаване на широк кръг служители с модела, което от своя страна ще гарантира по-добро разбиране на модела CAF и значението му за усъвършенстване на организацията, както и тяхната съпричастност и подкрепа към работата по CAF. |
| **VI. РЕЗУЛТАТИ, ОРИЕНТИРАНИ КЪМ ГРАЖДАНИТЕ / ПОТРЕБИТЕЛИТЕ** |
| 10. | Да се осигури възможност за попълване на Анкета за измерване на удовлетвореността на гражданите/потребителите в електронен вариант на ел. страница на ОД „Земеделие" | (QW\*)  | Главен секретар | Създаване на анкета | Не са необходими финансови ресурси | Анкетата да се качи на страницата на ОД„З” в електронен вариант |  Анкетната карта за проучване на удовлетвореността на потребителите на административни услуги е създадена в Microsoft 365 в електронен вариант, публикувана е на електронната страница на ОД „Земеделие" и е осигурена възможност за попълването и от потребителите на административните услуги. |
| 11. | Областна дирекция „Земеделие“ да създаде и поддържа страница в Google My Business. | (QW\*)  | Главен секретар | 1. Създаване на страница в Google My Business.2. Поддържане на актуална информация за ОД „Земеделие“ в профила на организацията.  | Не са необходими финансови ресурси | Брой хора, използващи профила на ОД“З“ Бургас в Google, за да получат информация за връзка или местоположение |  Областна дирекция „Земеделие“ създаде и поддържа страница в Google My Business.  През м. юни страницата е намерена от 5 489 души, 17 ни се обадиха, 20 посетиха уебсайта ни, 50 поискаха упътвания.  През м. август страницата е намерена от 12 160 души, 23 ни се обадиха, 37 посетиха уебсайта ни, 57 поискаха упътвания. През м. октомври потребителския профил е показан 1 851 пъти, 25 ни се обадиха, 47 посетиха уебсайта ни, 60 поискаха упътвания. |
| **VII. РЕЗУЛТАТИ, СВЪРЗАНИ С ХОРАТА** |
| 12. | Ежегодно в периода от 1 – 31 януари, да се провеждат Анкети за измерване на степента на удовлетвореност и мотивация на служителите | (QW\*)  | Главен секретар | Създаване на анкета и насърчаване на служителите да участват в нея | Собствени човешки ресурси | Брой попълнени анкети от служители | Анкетата ще се проведе през м. януари 2022г.. |
| **VIII. РЕЗУЛТАТИ, СВЪРЗАНИ СЪС СОЦИАЛНАТА ОТГОВОРНОСТ** |
| 13. | Подемане на инициативи, стимулиращи по-голяма отговорност към околната среда | (QW\*)  | Деян Симеонов-главен експерт ОД “З“ Бургас | 1. Създаване на организация.2. Осигуряване на материали за събиране на отпадъци.3. Връзка с отговорни институции. | Минимален финансов ресурс | Брой участия в инициативи за почистване на околната среда |   Един траен във времето приоритет на служителите от ОД “Земеделие“ Бургас е носене на социална отговорност, като се насърчава и стимулира доброволчеството. В тази връзка подемаме инициативи, стимулиращи отговорност към околната среда.  След извършен оглед на място и констатирано наличие на голямо количество отпадъци в участък от корекцията на река Факийска, в частта ѝ преди вливане в язовир „Мандра“, ОД „Земеделие“ Бургас бе в готовност да организира почистването му и извозване на отпадъците от „НЕЛСЕН-ЧИСТОТА“ ЕООД, чрез предлаганата от община Бургас безплатна услуга. ***Инициативата е отложена за по подходящ момент, предвид сложната епидемиологична обстановка и стриктно спазване на въведените противоепидемични мерки.*** |
| **IX. КЛЮЧОВИ РЕЗУЛТАТИ ОТ ИЗПЪЛНЕНИЕТО** |
| 14. | Обратна връзка с фермерите, и потребители на административни услуги, чрез анкета за измерване на удовлетвореността. | (QW\*)  | Директор ГД”АР”;Гл. специалист „ Административно обслужване”. | 1. Създаване на анкетна карта за проучване на удовлетвореността на земеделските стопани от работата на ОД“З“ Бургас2. Насърчаване на земеделските стопани да попълват анкетни карти за удовлетвореност. | Не са необходими финансови ресурси | Брой попълнени анкети от фермери |  Въпреки тежката епидемична обстановка, в съответствие с политиката на МЗХГ, ОД “Земеделие“ Бургас продължава да работи в обществена полза, като дава възможност на фермерите и потребители на административни услуги, чрез Анкети за измерване на удовлетвореността, да отразят ефективността от работата на Дирекцията и да дадат оценка за това. Проведохме два демонстрационни дни с пчелари и говедовъди от Бургаска област, на които бе предложено да попълнят анкети, от които да стане ясно тяхната удовлетвореност от провеждане на демонстрационния ден и от качеството на предлаганите административни услуги в ОД“З“ Бургас и ОСЗ както следва:1. ***Анкета за проучване на удовлетвореността на земеделските стопани – пчелари***

 Постъпили и разгледани бяха 26 бр. анкети за проучване на удовлетвореността на земеделските стопани-пчелари, като резултатите от поставените въпроси са следните:1*. По отношение на Раздел I. Проучване на удовлетвореността на земеделските стопани - пчелари от провеждане на информационни срещи-демонстрационни дни, резултатите от поставените въпроси са следните:* - 88 % от анкетираните са удовлетворени, от начина, по който се организират демонстрационните дни, 12 % се колебаят. - В същото съотношение пчеларите отговарят за избора на темите, които се разискват в информационните дни.77 % от попълнилите анкета посочват, че са удовлетворени от начина, по който лекторите представят иновативните теми 23% се колебаят.- По отношение на общата оценка за демонстрационния ден- 18 /осемнадесет/ бр. пчелари дават отлична оценка, шестима-много добра и двама-добра.2. *Анализът на резултатите от поставените въпроси в Раздел II. Проучване на удовлетвореността на земеделските стопани, пчелари в качеството си на потребители на административни услуги са следните:* - На въпроса „Удовлетворени ли сте от начина, по който получавате административни услуги в Общинските служби по земеделие на територията на Бургаска област“, 21 /двадесет и един/ от анкетираните твърдят, че са удовлетворени, 5/пет/ се колебаят; - По отношение на удовлетвореността от начина, по който получават административни услуги в ОСЗ и Областна дирекция «Земеделие» Бургас- 77 % от попълнили анкетата са посочили, че са удовлетворени и 23% се колебаят;- По отношение на удовлетвореността от професионалната квалификация на служителите от ОСЗ и ОД“З“ Бургас: 23 животновъди са отговорили с „удовлетворен съм“, а 3 от 26 се колебаят за професионалната квалификация на служителите от ОД “З“ Бургас. ***II.*** ***Анкета за проучване на удовлетвореността на земеделските стопани –говедовъди.*** Постъпили и разгледани са 21 бр. анкети за удовлетвореността на земеделските стопани-говедовъди, като резултатите са следните:1. 100% от животновъдите са удовлетворени от начина на провеждане на демонстрационно-информационни дни.
2. Изборът на темите се одобрява от всичките 21 анкетирани.
3. По отношение на иновациите, залегнали в темите, 100% са изразили задоволство.
4. 21 животновъда са дали отлична оценка на проведения демонстрационен ден.
5. Удовлетвореността е 100 % от начина, по който получават административни услуги в ОСЗ и ОД“З“ Бургас, от отношението на държавните служители към тях.
6. По отношение на удовлетвореността от професионалната квалификация на служителите от ОСЗ: 20 животновъди са отговорили с „удовлетворен съм“, а 1 от 21 се колебае относно професионалната квалификация на служителите от ОД“З“ Бургас.

Приложение №71. Анализ на Анкета за проучване на удовлетвореността на земеделските стопани – пчелари
2. Анализ на Анкета за проучване на удовлетвореността на земеделските стопани –говедовъди.
 |

ИЗВОДИ

Планът за подобрение по CAF и неговото изпълнение в ОД “Земеделие“ Бургас е от съществено значение на развитието и усъвършенстването на организацията.

При осъществения процес на мониторинг и контрол на тримесечното изпълнение на мерките с бърз ефект на подобрение по отношение на сроковете за изпълнение, отговорници, необходими действия и ресурси, както и индикатори за изпълнение, установихме изпълнение над 90 % , което е отличен резултат с оглед на променящата се ситуация с епидемията от коронавирус.

 Дейностите по Мярка „Подемане на инициативи, стимулиращи по-голяма отговорност към околната среда“- „Почистване на голямо количество отпадъци в участък от корекцията на река Факийска, в частта и преди вливане в язовир Мандра“, от Критерий VIII. Резултати, свързани със социалната отговорност са отложени за по подходящ момент, предвид сложната епидемиологична обстановка и стриктно спазване на въведените противоепидемични мерки.

Частично са изпълнени дейностите по Критерии ЛИДЕРСТВО, „Организиране на изнесени приемни по общини на директора при отчетена необходимост“, СТРАТЕГИЯ И ПЛАНИРАНЕ, „Организиране на периодични срещи с участието на всички служители за обсъждане на текущите резултати от изпълнението на ключови за дейността на ОД“З“ Бургас задачи“ и ПАРТНЬОРСТВА И РЕСУРСИ „Търсене на нови партньорства за съвместни инициативи“ по същата причина.


Лидия Станкова (Директор)
03.12.2021г. 15:00ч.
ОДЗ-Бургас

Електронният подпис се намира в отделен файл с название signature.txt.p7s